Berlingske Tidende, 1788-06-06
Fortsættelse af Fortegnelsen paa de Priismaterier og Premier, som det Kongelige Danske Landhuusholdings=Selskab udsætter for Hans Kongelige Majestæts Riger og Lande udi Aaret 1788. (See No. 44.) Hvad Inddigningen selv angaaer, da har Forfatteren at vise, hvorledes den Linie, hvorefter Diget skal opføres, i Henseende til Veilens Beliggenhed mod Søen paa det fordeelagtigste aflegges, samt derved at bestemme under hvilke Omstændigheder samme enten bør følge Strandbreddens Omkreds, eller trekkes nærmere indad tilbage, eller ogsaa opføres i Søen paa Slitgrunden. Samme Udførlighed forlanges af ham i Henseende til Digets Profil efter de forskjellige Slags Grunde, hvorpaa det bliver opført; hvorved de især maatte vises, hvorledes Diget skulde giøres vandtæt, naar paa en vis Strækning forefandtes en Sandgrund, som vilde forhindre det. Det egentlige Dig Arbeides Beskrivelse bør være geleidet med nøiagtige udførte Plan= og Proft Tegninger, og den saa tydelig forfattet, at Jord-Eieren derefter kan foretage samme med Folk, som ikke ere vante til dette Slags Arbeide, og derfor indeholde alt hvad som er at iagttage ved at opgrave Jorden, og ved at rense samme; hvorved bør vises, hvad det er, hvorfra det skal skilles, saa og deres Kiendetegn, ligeledes naar det er fordeelagtigst at transportere den, enten med Styrte= eller Skubkarre, og paa det Hele anføre spesialiter alle fornødne Jagttagelser ved Digets Opsætning alt i Overeensstemmelse med de forskjellige indtreffende Omstændigheder. J Henseende til Digets Vedligeholdelse bør Forfatteren vise, hvorledes Vexten af saadanne Græsarter derpaa befordres, som taaler Søevandet og tillige giver Diget Fasthed og Styrke. Og endelig bør han navngive de Hielpemidler og Redskaber, hvorved den inddigede Jord, saavel første Gang som derefter, stedse befries af det indelukte Vand; hvorledes det derpaa faldende Regnvand afledes, og hvorved det indtagne Stykke Land befries fra voldsomme Virkninger af det fra de omkringliggende høiere Egne nedtrængende Vand. Det hele bør være geleidet med Exempler, hvori Overslag paa Inddigningens Omkostninger forekommer, grundet paa forskjellige Steders Dag=Arbejdes Løn med videre. De Afhandlinger, som indeholder noget mer keligt Got, vil Selskabet særskilt belønne, skjønt de ikke fortjener den fulde Værd. Afhandlingerne indsendes til October Maaneds Udgang 1788. 37. Hvilke ere til Føde, Klæde, Farvning, Foering eller andet Brug nyttige Planter og Sæde=Arter, som paa Færøerne med Fordeel kan dyrkes, og som følgelig best kan taale de Afvexlinger i Veirliget, som ere egne for disse Øer, og hvorledes dyrkes de efter sikre Erfaringer best saavel i Henseende til Jordens Behandlings Maade, som videre Omgang ved Saaningen, under Vexten og ved Høsten. For den beste Afhandling til Besvaring af dette Spørsmaal, udsætter Selskabet sin første Sølv=Medaille eller 20 Rdlr. For den næst beste den anden Sølv Medaille eller 10 Rdlr. Afhandlingerne maae være indsendte inden 1ste October 1788. 38. For en paa egne nøiagtige og i nogle Aar igientagne Erfaringer grundet Efterretning, som tilstrekkelig beviser, hvorvidt det i Dannemark er mueligt og nyttigt, kun engang om Aaret at klippe Faarene, naar Begyndelsen skeer med dem fra Lam af. Det maatte tillige forklares, hvad Forandringer der i saa Fald vare fornødne i Hensigt til den nærværende Faare=Rygt samt til Faarestaldene m.v. For den beste Efterretning herom giver Selskabet sin anden Guld=Medaille eller 50 Rdlr., og for den næste 20 Rdlr. eller den første Sølv Medaille. Premien æskes inden 1ste October 1788. 39. Vel haver Selskabet i de sidste Aar med Fornøielse merket Bieavlens Tilvext, men tillige har det ogsaa erfaret, at de fleste ikke behandler deres Bier og Bleværk paa den fordeelagtigste Maade. Det har derfor i Andledning at Hr. Konferensraad Fleischers ved Trykken bekjendtgjorte Afhandling om Bier, anmodet ham, at giøre et Udtog af samme, hvilket allerede er trykt. Da nu heri blant andet forklares den Omgangsmaade, som tildeels i andre Lande med Fordeel bruges, ved Anvendelse af de saa kaldede Magasin=Kuber i Steden for de sædvanlige enkelte, ved hvilke første man haver den store Fordeel især, at man ikke haver nødig at dræbe sine Bier, for at komme til Honningen og Voxet; saa ønsker Selskabet med Vished at vide, om samme Omgangsmaade ogsaa her i Dannemark maatte befindes nyttig for den Almindelige, og dens Udøvelse hos Almuen passelig. Tiden Ende udsætter det fremdeles følgende Premier: For de paa sikreste og meest afgiørende Erfaringer grundede Underretninger om den af Konferentsraad Fleischer foreslagne Behandlingsmaades Fordele eller Mangler i Ligning mod de heri Landet hidtil almindelige. For den beste Efterretning herom, den anden Guld=Medaille eller 50 Rdlr. For den næst beste den første Sølv=Medaille eller 20 Rdlr. For den næste den anden Sølv=Medaille eller 10 Rdlr. For den dernæst den tredie Sølv=Medaille eller 5 Rdlr. For at give de Æ skende tilstrekkelig Tid til at igientage Forsøgene, udsættes Bedømmelsen indtil 1ste November 1790, da alle saavel allerede indkomne som herefter indkommende Efterretninger paa en Gang bliver bedømte. 40. For den betydeligste Samling af gode Landhuusholdings Raad og Haandgreb, samt Forsigtigheds-Regler i Landbruget, som ved Erfaring ere befundne at have deres Nytte, det være sig i hvad Green af Landvæsenet det vil, naar de allene kan være Landmanden til Tieneste og Fordeel, udsættes en Premie af den 1ste SølvMedaille eller 20 Rdlr. Til dette Slags Samlinger kan blant andet henregnes korte Anviisninger til praktiske Haandgreb i Landbruget, der befindes at indbringe større Fordeel end de ellers almindelige; simple og ved Erfaring bekreftede gode Raad mod Creaturenes Sygdomme; Preservativer og særdeles gode Midler for at forekomme Uheld og Mislykke i QvægAvl og Opdræt; besynderlig vigtige og tillige mindst bekostelige Hielpemidler til at bevare og vel overgiemme forskiellige Slags Landprodukter: kort alle Slags nyttige Landhuusholdings Raad, hvis hældige Brug enten ved egen eller andres troværdige Erfaring er bekræftet. Præmien æskes inden November Maaneds Begyndelse 1788.